Bab idurar: D ayen tura, ayen yeḍran yeḍra.Tura a nekker a nseggem azekka. A nedder s talwit ,yal yiwen ad iqader izerfan n wayeḍ.Tafat-Taninna: Tura bγiγ ula d nekkini ad ssufγeγ akk ayen yeffren deg wallaγ-iw.Eğğ-iyi ad fakkeγ ameslay. Ula d keččini a k-id-smektiγ tiwuγa-inek. Cfiγ asmi nella meẓẓiyit, amek iyi-tesserwaḍ tiγrit. Cfiγ yiwen wass tesfunzreḍiyi.Yemma tesfeḍ-iyi idammen-iw, tessussem.Asmi d-yuγal baba, yenna-yi :Ccah deg-m, d kemmini ur nuγ ara awal-is.Ula d asmi i yi-d-yessuffeγ baba seg leqraya, tessusmeḍ,ur tennuγeḍ ara yid-s.